**Ministru kabineta noteikumu projekta „Grozījumi Ministru kabineta 1999.gada 9.februāra noteikumos Nr.45 „Kārtība, kādā tiek īstenota Latvijas dalība Pasaules tirdzniecības organizācijā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2014. gada 7. jūlija rīkojuma Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” 1.punkts un Ministru kabineta 2014. gada 1. jūlija sēdes lēmuma Nr.36, 41.§ 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 7. jūlija rīkojuma Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” 1. punktu Ārlietu ministrijai ar 2014. gada 1. augustu tiek nodotas Ekonomikas ministrijas kompetences ārējās tirdzniecības politikas jomā.  Līdz ar to saskaņā ar Ministru kabineta 2014. gada 1. jūlija sēdes lēmuma Nr.36 41.§ 3. punktu līdz 2014.gada 1.augustam nepieciešams izdarīt grozījumus Ministru kabineta 1999.gada 9.februāra noteikumos Nr.45 „Kārtība, kādā tiek īstenota Latvijas dalība Pasaules tirdzniecības organizācijā”, norādot Ārlietu ministriju kā atbildīgo institūciju Latvijas dalības Pasaules tirdzniecības organizācijā īstenošanā, svītrojot ekonomikas ministru un Ekonomikas ministriju kā līdzatbildīgo ministriju padomes darba organizēšanā. Atbilstoši nepieciešams precizēt arī noteikumu pielikuma 1., 4., 7., 11., 12., 13., 17. 18. un 19.punktu, nosakot Ārlietu ministriju kā atbildīgo/līdzatbildīgo ministriju, svītrojot Ekonomikas ministriju. Noteikumu pielikuma 14. punkts jāpapildina un kā atbildīgā ministrija jānorāda arī Ārlietu ministrija. |
| 3. | Projekta izstrādē iesaistītās institūcijas | Ārlietu ministrija un Ekonomikas ministrija. |
| 4. | Cita informācija | Projektam nav finansiālas ietekmes uz valsts budžetu. Finansējuma pārdale, nododot Ekonomikas ministrijas funkcijas ārējās tirdzniecības politikas jomā Ārlietu ministrijai, noteikta Ministru kabineta 2014.gada 7.jūlija rīkojumā Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju”. |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārlietu ministrijā strādājošie, kā arī personas, kas no Ekonomikas ministrijas tiks pārceltas uz Ārlietu ministriju. | |
| 2. | Tiesiskā regulējuma ietekme uz tautsaimniecību un administratīvo slogu | Ietekmes uz tautsaimniecību nav, nerada papildus administratīvo slogu. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Ārlietu ministrija un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ārlietu ministrija pārņem Ekonomikas ministrijas funkcijas ārējās tirdzniecības politikas jautājumos, tāpēc nepieciešams arī Ārlietu ministriju noteikt kā atbildīgo ministriju attiecīgo līgumu, kas noslēgti ar Pasaules Tirdzniecības organizāciju, jautājumos. Institūcijas, pamatojoties uz šo tiesību aktu, netiek izveidotas vai likvidētas. |
| 3. | Cita informācija | | Nav |

Anotācijas III, IV, V un VI sadaļas – projekts šo jomu neskar.

Ārlietu ministrs E.Rinkēvičs

Vīzas:

valsts sekretārs A.Pildegovičs

30.07.2014.

474

Lelde Broka

Juridiskā departamenta

Administratīvi tiesiskās nodaļas juriskonsulte

Telefons: 67016403, e-pasts:lelde.broka@mfa.gov.lv